**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие”**

**Програма за морско дело, рибарство и аквакултури 2021 - 2027,**

**одобрени от Ръководителя на Управляващия орган на ПМДРА**

**с докладна записка № 93-796/06.02.2024 г.**

**Въпроси от:** СНЦ МИРГ Самоков, mirg\_samokov@abv.bg

ДО

Дирекция „Морско дело и рибарство“

Програмата за морско дело, рибарство и аквакултури 2021-2027

Относно: Процедура чрез подбор на проекти: № BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие”

УВАЖАЕМИ ГОСПОЖИ И ГОСПОДА,

Във връзка с изискванията на Условия за кандидатстване по Процедура чрез подбор на проекти: № BG14MFPR001-3.001, моля отново за следните уточнения:

В хипотезата сме на кандидат съществуващ МИРГ, прилагала подхода ВОМР в периода през 2014-2020 г., която предвижда разширение на територията си на дейност през периода 2021-2027 г.,

По отношение на т. 11.1 Критерии за допустимост на кандидатите, имаме още 3 въпроса:

1. Допустимо ли е да приемем новите общини/партньори на предстоящото ни общо събрание като членове на МИРГ Самоков, още преди подаване на ПП по процедура BG14MFPR001-3.001, като ще кандидатстваме отново като МИРГ, разширяващ територията си и приложим споразумението за партньорство подписано от МИРГ Самоков, новите 2 общини, представител на нестопански и стопански сектор?

При това положение просто няма да залагаме разходи в бюджета формиране и учредяване на МИРГ с нова територия, и разходи за вписване в ТР, тъй като те ще са за наша сметка.

2. С експертът, осигурен по проекта необходимо ли е да се сключим предварителен договор, или е достатъчно да приложим само документите, с които да докаже изискванията за опит и образование съгласно УК по процедурата

3. Моля за разяснения относно документ 8 от т. 24. Списък с документи от УК.

"8. Приложение № 5 - Декларация по чл. 25, ал. 2 от Закона за управление на средствата от европейските фондове при споделено управление и чл. 7 от ПМС № 23/2023 г., подписана от кандидата към датата на сключване на договора от всички лица с право да представляват кандидата (независимо от това дали заедно и/или поотделно, и/или по друг начин) и всеки един от партньорите"

Декларацията се подписва към датата на подписване на договора, или към датата на подаване на ПП по процедурата?

От кого се подписва декларацията - всички представители на Управителният съвет, или всички членове на Общото събрание на кандидата, или само от подписалите Споразумението?

4. Във връзка с изискванията на Условия за кандидатстване по Процедура чрез подбор на проекти: № BG14MFPR001-3.001, моля за следните уточнения:

В хипотезата сме на кандидат съществуващ МИРГ, прилагала подхода ВОМР в периода през 2014-2020 г., която предвижда изменение на територията си на дейност през периода 2021-2027 г.,

По отношение на т. 11.1 Критерии за допустимост на кандидатите, и по-конкретно: „… „2.2.3. Наличие на сключено писмено споразумение за партньорство по образец съгласно Приложение № 1 (при създаване на МИРГ с нова територия)“, и във връзка с публикуваните вече въпроси и отговори по процедурата, МИРГ Самоков имаме следните въпроси:

1. Относно текста на решенията на общинските съвети, тъй като от миналата година имаме вече взети решения от новите ни членове общини:

При положение, че решенията на общинските съвети на общините, с които разширяваме територията си са взети преди местните изборите през 2023, необходимо ли е да взимат ново решения на общинските съвети?

Въпросът ни е във връзка с факта, че в тях е цитирано името на старият представляващ МИРГ Самоков /кмет на Самоков/, който да подаде проектното предложение и да подпише договора за БФП при одобрение, и не са описали в решенията си представители на нестопански и стопански сектор от тяхната територия;

Представям кратка извадка от текста на решенията на двете нови общини:

„… Дава съгласие за включване на община …......…, като член в Сдружение с нестопанска цел „Местна инициативна рибарска група“ /МИРГ/ Самоков, с ЕИК ……, или включване на общината в ново споразумение за партньорство с община Самоков и община …....…, за кандидатстване по вид дейност /процедура/ „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие“ …..., съгласно изискванията на процедурата........

„…. Дава съгласие Владимир Георгиев – кмет на община Самоков, като водещ партньор в Споразумението, или като председател на УС на Сдружение с нестопанска цел „Местна инициативна рибарска група“ /МИРГ/ Самоков, да подаде документи и да подпише договор /при одобрение/ по процедура ……“

Другите реквизити на решенията на двете общини са спазени, съгласно УК.

Също така има и ново решение на Общински съвет Самоков за смяна на представляващия община Самоков в МИРГ Самоков - новият кмет.

Допустимо ли е да останат решенията на общинските съвети в този вид, с оглед на процедурата по свикване на нов общински съвет в общините, при положение, че Споразумение за партньорство ще се подпише от МИРГ Самоков, двете нови общини и по 1 представител от стопанският и нестопанският сектор от територията, например от членове на съществуващия МИРГ Самоков, и при положение че има решение на ОС Самоков за смяна на представляващият им в МИРГ Самоков.

С уважение,

СНЦ МИРГ Самоков

**Отговор на въпрос 1:**

За кандидатстване на Местна инициативна рибарска група (МИРГ) по процедура BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие” е важно да са изпълнени условията, посочени в **11.1** **Критерии за допустимост на кандидатите** от Условията за кандидатстване по процедурата, а именно: 1. Наличие на сключено писмено споразумение за партньорство за създаване на МИРГ между представители на публичния (община/и), стопанския и нестопанския сектор на определената територия, по образец съгласно Приложение № 1. В споразумението се определя кандидатът- водещ партньор по проекта за подготвителни дейности;

2. Решение на общинските съвети от съответните общини, с което се дава съгласие за реализиране на проекта и включване в местно партньорство, определя се кандидата за финансово подпомагане по проекта, лицето което представлява общините по проекта и подписва формуляра за кандидатстване;

3. Всеки партньор трябва да има седалище и адрес на управление или постоянен адрес на територията, на която ще се изпълнява проекта по настоящата процедура;

4. Партньорите в местното партньорство следва да са публично и прозрачно определени. Изискванията към местните партньорства се прилагат и при кандидати МИРГ, в случаите, когато се създава МИРГ с нова територия и за това има сключено споразумение с местно партньорство.

**Отговор на въпрос 2:**

Съгласно точка **13. 1 от Дейности, допустими за финансиране** от Условията за кандидатсване по процедура BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие” се сключва трудов или граждански договор с експерта, осигурен за реализиране на дейностите по процедурата. Договор с експерта се сключва за срока на изпълнение на дейностите по проекта; Експертът следва да притежава:

• завършено висше образование, най-малко степен „Бакалавър“;

• общ професионален стаж най-малко 5 г.;

• наличие на опит в разработване, изпълнение, мониторинг, контрол и/или реализиране на най-малко един проект, финансиран със средства от ЕС.

Съгласно изискуеми документи от подточка № 7 от точка 24. Списък на документите, които се подават на етап кандидатстване, е необходимо да се сключи договор с експерта, осигурен за реализиране на дейностите по процедурата преди датата на подаване на формуляра за кандидатстване.

**Отговор на въпрос 3:**

Съгласно точка **11.2 Критерии за недопустимост на кандидатите**: Кандидатите са длъжни да декларират, че не попадат в някоя от категориите, посочени в чл. 25, ал. 2 от от ЗУСЕФСУ и чл. 7 от Постановление № 23 на МС от 2023 г.

Съгласно **точка 24. Списък на документите, които се подават на етап кандидатстване** документът Декларация по чл. 25, ал. 2 от Закона за управление на средствата от европейските фондове при споделено управление и чл. 7 от ПМС № 23/2023 г. се подава към датата на сключване на договора от всички лица с право да представляват кандидата (независимо от това дали заедно и/или поотделно, и/или по друг начин) и всеки един от партньорите.

В условията за кандидатстване е допусната очевидна фактическа грешка. Декларация по чл. 25, ал. 2 от Закона за управление на средствата от европейските фондове при споделено управление и чл. 7 от ПМС № 23/2023 г. се подава и заедно с проектното предложение на етап кандидатстване, тоест документът се изисква двукратно - преди одобрение на проектното предложение и преди сключването на договор с кандидата.

В т. 27.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ се посочва, че декларацията е изискуем документ и към поканата за предствяне на подписан административен договор за предоставяне на безвъзмездна финансова помощ по процедурата.

**Оттовор на въпрос 4:**

Съгласно точка **11.1 Критерии за допустимост на кандидатите и подточка 5а от точка 24. Списък на документите, които се подават на етап кандидатстване,** за кандидатите по настоящата процедура трябва да е налично решение на общинските съвети от съответните общини, с което се дава съгласие за реализиране на проекта и включване в местно партньорство. Местни инициативни рибарски групи, които изменят територията си на дейност през периода 2021-2027 г., сключват споразумение за партньорство с нов/и партньор/и. Изменението на територията се доказва с решение на общинските съвети на съответните общини, участници в партньорството. Документът е задължителен за кандидати, вече съществуващ МИРГ.

Предоставените решения на общинските съвети е необходимо да са взети и да са легитимни преди датата на подаване на формуляра за кандидатстване.

**Въпроси от:** СНЦ МИРГ „ВЗР Батак – Девин – Доспат“, flag.rhodope@gmail.com

ДО

Дирекция „Морско дело и рибарство“

УО на ПМДРА 2021-2027

Относно: Процедура чрез подбор на проекти: № BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие”

УВАЖАЕМИ ГОСПОЖИ И ГОСПОДА,

Във връзка с изискванията на Условия за кандидатстване по Процедура чрез подбор на проекти: № BG14MFPR001-3.001, моля за следните уточнения:

1. По отношение на 11.1 Критерии за допустимост на кандидатите и изискването на стр. 10 от УК:

„Решение на всеки от колективните върховни органи на всеки от партньорите за включване в местното партньорство (решение на общо събрание, или друг орган, който може да взима решение съобразно учредителния акт или устава на юридическото лице).“

Коментар: Това изискване важи ли за съществуващите членове на МИРГ, които вече са взели такова решение за членуване в сдружението, или задължително за всички!

2. Моля за разяснения за кои хипотези става въпрос в 13.1, т. к. сте записали: „…ако е извършена поне по една от всички задължителни дейности по т. 13.1. с изключение на дейностите по т. 13.1.1., където извършването на разходите е задължително в описаните в т. 13.1. хипотези…“

Коментар: в кои хипотези са задължителни разходите по 13.1.1, само за учредяване на ново партньорство ли, или?

Разходите по учредяване са свързани с изготвяне на нови протоколи, ползване на юридически услуги, вписвания в ТР и др. Съществуващите МИРГ също могат да извършат такива разходи, ако се налага да сменят членове в ОС, заради изискването на т. 2.2.2 от УК.

3. Моля за разяснения относно документ 3 от т. 24 от УК

„3. Удостоверение за постоянен адрес за партньорите. Всеки партньор трябва да има седалище и адрес на управление или постоянен адрес на територията, на която се изпълнява подпомагания проект.“

Коментар: За юридическите лица как ще се проверява, със справка в Търговския регистър, или?

4. По отношение на посочените в Бюджета „Разходи за провеждане и участие в мероприятия“, включващи: „Работна/информационна среща до 10 участници“, „Информационни срещи/семинари за най-малко 20 участници“, „Информационни конференции за най-малко 50 участници“ и „Разходи за провеждане на обучения“, вкл. „Провеждане на еднодневно обучение – зала, кафе-паузи, обяд, консумативи, лектор (за най-малко десет участници)“ и „Провеждане на еднодневно обучение – зала, кафе-паузи, обяд, консумативи, лектор (за най-малко двадесет участници)“

Коментар: Задължително ли е залагането на всички разходи изброени в секция Бюджет в ИСУН, в това число „Работна/информационна среща до 10 участници“, „Информационни срещи/семинари за най-малко 20 участници“, „Информационни конференции за най-малко 50 участници“ от „Разходи за провеждане и участие в мероприятия“ и „Провеждане на еднодневно обучение – зала, кафе-паузи, обяд, консумативи, лектор (за най-малко десет участници)“ и „Провеждане на еднодневно обучение – зала, кафе-паузи, обяд, консумативи, лектор (за най-малко двадесет участници)“ от „Разходи за провеждане на обучения“ или само по един от тях?

5. Във връзка с доказването на Критерий 8 „Брой заети в областта на риболова, аквакултурите и преработката” моля за информация от УО на ПМДР, ще се броят ли наетите лица от предприятията в областта на риболова, аквакултурите и преработката, които функционират на територията на МИРГ, но нямат седалище и адрес на регистрация на територията?

С уважение,

СНЦ МИРГ „ВЗР Батак – Девин – Доспат“

**Отговор на въпрос 1:** Съгласно условията, разписани в т. 11.1 Критерии за допустимост на кандидатите от процедура чрез подбор на проекти № BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие” е необходимо да е взето решение на колективният върховен орган на Местната иницативна рибарска група (МИРГ), с което се дава съгласие за реализиране на проекта и/или включване в партньорство с цел създаване на нова МИРГ за реализиране на проекта. В тази връзка изискването не важи за членовете на вече съществуващ МИРГ, когато те взимат решението в рамките на МИРГ.

**Отговор на въпрос 2:** Съгласно условията, разписаните в точка 13.1. Допустими дейности от условия за кандидатстване по процедура чрез подбор на проекти № BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие”, допустима дейност за подготвително подпомагане е учредяване на местно партньорство, когато такова не е вече учредено. В този смисъл съгласно текста от същата точка проектно предложение е допустимо за подкрепа, ако включва минимум по един брой от всяка цитирана по-горе дейност, с изключение на дейността по т. 13.1.1 в случай на вече учредено местно партньорство.

**Отговор на въпрос 3:** Цитираният документ № 3 от т. 24. Списък на документите, които се подават на етап кандидатстване от условията за кандидатстване по процедура чрез подбор на проекти № BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие”, а именно удостоверение за постоянен адрес за партньорите, регистрирани съгласно Търговския закон ще се проверява чрез справка в Търговския регистър.

**Отговор на въпрос 4:** Във връзка с разпоредбите в условията за кандидатстване по процедура чрез подбор на проекти № BG14MFPR001-3.001 относно доустимите разходи за популяризиране на процеса на разработка на СВОМР (за всички кандидати), в това число разходи за подготовка и провеждане на информационни кампании, изготвяне и разпространение на информационни материали, подготовка и провеждане на информационни семинари, конференции и срещи, публикации в местната преса и регионални медии, както и създаване и поддържане на електронна страница за нови местни партньорства и поддържане на електронна страница (за съществуващи МИРГ) е необходимо да бъде спазено поне едно от условията, изредени в секция Бюджет в ИСУН със спазен необходимия брой участници.

**Отговор на въпрос 5:** Критерий 8 „Брой заети в областта на риболова, аквакултурите и преработката ” от условията за кандидатстване по процедура чрез подбор на проекти № BG14MFPR001-3.001 не изисква наетите лица на трудов договор (в еквивалент на пълно работно време) да са със седалище и адрес на регистрация на територията, но това е изискуемо усовие за икономическите оператори, които трябва да са регистрирани и функциониращи на територията на рибарския район.

**Въпроси от:** Шабла Каварна Балчик, flag.shabla@gmail.com

УВАЖАЕМИ ГОСПОДИН КОТОВ,

Във връзка с кандидатстване по Процедура BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие“ по Приоритет 3 „Осигуряване на условия за устойчива синя икономика в крайбрежните, островните и вътрешните райони и насърчаване на развитието на общностите, занимаващи се с рибарство и аквакултури“ по Програма за морско дело, рибарство и аквакултури /ПМДРА/ 2021-2027г., имаме следните въпроси по подготовка и подаване на проектни предложения:

**Въпроси, касаещи „Списък с опростени разходи“**

1. В посочената цена за човекоден за „Извършване на експертна работа“, включени ли са разходите за осигуровки за сметка на работодател?
2. Колко броя „Анализи“ е допустимо да бъдат предвидени при разработване на СВОМР?
3. Не е предвиден разход за издаване на становище за ОВОС, което е задължителен елемент при одобрение на СВОМР. Разхода не е посочен и в т. 14.1 „Допустими разходи“ от Условия за кандидатстване /УК/.
4. Допустими ли са разходи за правни/юридически услуги и на каква стойност?

**Въпроси, касаещи процеса на възлагане и изпълнение:**

1. Извършване на експертна работа – в предоставения от Вас отговор на зададен въпрос не става ясно, възможно ли е възлагане на дейността на търговски субект/фирма, която разполага с експерт/и с нужните изисквания според УК.
2. Колко експерта могат да бъдат наети за извършване на качествена и своевременна работа, предвид кратките срокове за разработване на СВОМР?

**Въпроси, касаещи Формуляр за кандидатстване:**

1. Раздел „Основни данни“, „Категория(и) региони, за която (които) се прилага операцията“ – какво да бъде отразено?
2. Раздел „Основни данни“, „Проектът включва публично-частно партньорство“ – какво да бъде отразено?
3. Раздел „Данни за кандидата“, „Роля на бенефициента“ – какво да бъде отразено?
4. Раздел „Данни за кандидата“, „Данни за действителни собственици (Директива (ЕС) 2015/849, чл. 3, т. 6)“ – какво да бъде отразено?
5. Раздел „Екип“ – данни за лицето/лицата извършваща експертна работа или данни за екипа, подпомагащ реализирането на проекта?
6. Раздел „Индикатори“, „Дата на базова стойност“ и „Дата на целева стойност“ – попълват ли се и как? Индикаторът, посочен в УК е „Брой на изпълнените проекти за изграждане на капацитет и подготвителни действия в подкрепа на разработването и бъдещото изпълнение на стратегиите за ВОМР (брой)“ не кореспондира с индикатора, който е заложен във формуляра за кандидатстване, а именно „Брой операции (Осигуряване на условия за устойчива синя икономика)“. Имайки предвид, че индикаторът във формуляра се отчита с натрупване, не се ли отнася той за вече изработените стратегии и следващата процедура, свързана с изпълнението им? Моля, пояснете как следва да процедираме.

**Отговори на въпроси, касаещи „Списък с опростени разходи“:**

1. В приложение 3 –Списък с опростени единични разходи, количества и документи за дейности към Условията за кандидатстване по процедура № BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие” за дейност „Извършване на експертна работа“ посоченото възнаграждение се приема за брутно дневно възнаграждение.
2. Относно посочената дейност „Проучване и анализ“ от Приложение 3 е необходимо извършването на поне един анализ, който следва да отговаря на целите на вида дейност и на подхода ВОМР, да е достатъчно всеобхватен и изчерпателен и който да послужи като солидна основа за изготвяне на качествена стратегия за развитие на територията. Допустимостта на проектното предложение се определя от включените в него допустими дейности, описани в секция 13.1 на УК. В същата секция е посочен и задължителният минимум – поне по една дейност от вид, като се вземат предвид посочените изключения.
3. Разходът за издаване на становище за Оценката на въздействието върху околната среда (ОВОС), както и всички разходи възникнали в процеса на изпълнение на проекта, извън посочените в т. 14.1. Допустими разходи от Условията за кандидатстване по процедура № BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие” са за сметка на кандидата.
4. Разходите за правни/юридически услуги могат да бъдат включени като част от административните разходи, посочени в подточка 6 от т. 14.1. Допустими разходи от Условията за кандидатстване по процедура № BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие”. Стойността на тези услуги не е ограничена в Приложение 3.

**Отговори на въпроси, касаещи процеса на възлагане и изпълнение:**

1. Съгласно точка 13. 1 от Дейности, допустими за финансиране от Условията за кандидатсване по процедура BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие” се сключва трудов или граждански договор с експерта, осигурен за реализиране на дейностите по процедурата. Договорът се сключва с лице - екперт а не с търговски субект/фирма.
2. Съгласно точка 13. 1 от Дейности, допустими за финансиране от Условията за кандидатсване по процедура BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие” е допустимо сключването на трудов или граждански договор за извършване на експертна работа за реализиране на дейностите по процедурата. В Приложение 3 Списък с опростени единични разходи, количества и документи за дейности към Условията за кандидатстване по процедура № BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие” е посочено единичната ставка за човекоден, но няма ограничение в броя на експертите наети за изпълнението на дейността.

**Отговори на въпроси, касаещи Формуляр за кандидатстване:**

1. Във формуляра за кандидатстване в раздел „Основни данни“, „Категория(и) региони, за която (които) се прилага операцията“ от падащото меню следва да се избере опцията „по-слабо развити региони“.
2. Във формуляра за кандидатстване в раздел „Основни данни“, „Проектът включва публично-частно партньорство“ се избира опцията „Не“.
3. Във формуляра за кандидатстване в раздел „Данни за кандидата“, „Роля на бенефициента“ от падащото меню следва да се избере опцията „Неприложимо“
4. Във формуляра за кандидатстване Раздел „Данни за кандидата“ , „Данни за действителни собственици (Директива (ЕС) 2015/849, чл. 3, т. 6)“ не се попълва.
5. Във формуляра за кандидатстване раздел „Екип“ се посочват данните на лицето/лицата, свързани с реализирането на проекта.
6. Във формуляра за кандидатстване раздел „Индикатори“ под „Брой операции (Осигуряване на условия за устойчива синя икономика)“ следва да се разбира индикаторът, посочен в УК - Брой на изпълнените проекти за изграждане на капацитет и подготвителни действия в подкрепа на разработването и бъдещото изпълнение на стратегиите за ВОМР (брой).